केंद्रीय मंत्री को कांग्रेस ने MISSING बताया था, ट्विटर पर चला वार-पलटवार
कांग्रेस के आधिकारिक ट्विटर हैंडल से बुधवार को केंद्रीय मंत्री स्मृति ईरानी की एक फोटो ट्वीट की गई। इसमें उनका मंत्रालय का जिक्र था और फोटो पर लिखा था MISSING। कांग्रेस यह बताना चाह रही थी कि स्मृति कई दिनों से अपने लोकसभा क्षेत्र अमेठी
कांग्रेस के आधिकारिक ट्विटर हैंडल से बुधवार को केंद्रीय मंत्री स्मृति ईरानी का एक फोटो ट्वीट किया गया। इसमें उनका मंत्रालय का जिक्र था और फोटो पर लिखा था MISSING।
स्मृति ने करीब एक घंटे में ही ट्वीट कर कांग्रेस को जवाब दे दिया। स्मृति ने अपने ट्वीट में लिखा-
हे दिव्य राजनीतिक प्राणी , मैं अभी सिरसिरा गाँव , विधान सभा सलोन , लोक सभा अमेठी से निकली हूं धूरनपुर की ओर । अगर पूर्व सांसद को ढूंढ रहे हो तो कृपया अमेरिका संपर्क करें ।
कांग्रेस यह बताना चाह रही थी कि स्मृति कई दिनों से अपने लोकसभा क्षेत्र अमेठी नहीं गई हैं। लेकिन स्मृति बुधवार को अपने लोकसभा क्षेत्र के दौरे पर थीं और उन्होंने इस ट्वीट को इसी से जोड़ दिया। साथ में बिना नाम लिए राहुल गांधी पर ही तंज कस दिया, जो फिलहाल अमेरिका दौरे पर हैं। इस क्रम में स्मृति ईरानी ने कांग्रेस को 2019 की हार की याद दिलाने की भी कोशिश की, जब उन्होंने अमेठी सीट से राहुल गांधी को चुनाव में हराया था।
राहुल ने अमेरिका में किया भारत का अपमान- स्मृति ईरानी
बीजेपी सांसद और केंद्रीय मंत्री स्मृति ईरानी ने राहुल गांधी के अमेरिकी दौरे पर निशाना साधा। उन्होंने कहा कि जो अपने संसदीय क्षेत्र में कुछ खास नहीं कर पाए, वो विदेशों में जाकर भारत का अपमान कर रहे हैं। उन्होंने कांग्रेस पार्टी पर निशाना साधते हुए कहा कि साल 2014 के पहले और बाद के भारत में बहुत बड़ा फर्क है। फर्क ये की देश को गांधी परिवार से मुक्ति मिली।
वहीं,केंद्रीय मंत्री पीयूष गोयल ने भी राहुल गांधी पर तीखा हमला किया। उन्होंने कहा कि अगर राहुल गांधी देशभक्त होते तो विदेश में देश को बदनाम नहीं करते। वो पहले भी इस तरह का काम करते रहे हैं। ये उनकी परंपरा बन गई है।
ये खबर भी पढ़ें:
अमेरिका में राहुल गांधी के सामने खालिस्तानी नारे लगे:भारत, कांग्रेस और इंदिरा गांधी विरोधी नारेबाजी; राहुल ने बंद किया भाषण
6 दिन के अमेरिका दौरे पर गए कांग्रेस नेता राहुल गांधी ने मंगलवार को सैन फ्रैंसिस्को में भारतीयों के बीच स्पीच दी। इस दौरान कुछ खालिस्तान समर्थकों ने भारत, कांग्रेस और इंदिरा गांधी विरोधी नारेबाजी की और खालिस्तान के झंडे लहराए। राहुल को काफी देर तक भाषण रोकना पड़ा। बाद में इन खालिस्तान समर्थकों को पुलिस ने बाहर निकाल दिया। पढे़ं पूरी खबर...